Een verdagte dood, agt vas ná skietery in Kriel | Maroela Media
Kriel in Mpumalanga het Sondag in ŉ klein oorlogsone verander toe ŉ span van die Valke en ŉ bende rowers op mekaar losgebrand het.
Brig. Hangwani Mulaudzi, woordvoerder van die Valke, het gesê beamptes van die Valke se taktiese operasiebestuursafdeling (Toms) het inligting opgevolg oor ŉ BMW wat gekaap is. “Die opsporingstelsel se sein het die beamptes na ŉ huis in Kriel gelei.”
Volgens Mulaudzi het ŉ groep verdagtes op die beamptes losgebrand met hul aankoms by die huis en is ŉ beampte van die Valke in die skouer geskiet. Hy is met ŉ helikopter na ŉ nabygeleë hospitaal vervoer vir verdere behandeling. Volgens berigte is ŉ tweede beampte ook gewond.
“Die taakmag is ingeroep en agt verdagtes is in hegtenis geneem terwyl ŉ negende verdagte noodlottig gewond is.” Volgens Mulaudzi het beamptes op twee R4-aanvalsgewere, ŉ R5, ŉ AK47 en ŉ pistool beslag gelê. Daar is ook op drie BMW’s, een Mazda Drifter, ŉ Corsa-bakkie en ŉ Chrysler Voyager beslag gelê. Daar is ook plofstof in die huis gevind. Die verdagtes word glo aan verskeie misdade waaronder transitorooftogte verbind.
Die verdagtes sal na verwagting Dinsdag in die Kriel-landdroshof verskyn.
kan dit nie eendag elke week van die jaar verkiesing wees nie? dan sal die polisie altyd hulle werk reg doen…
Baie goeie werk aan die lede van die spesiale eenhede wat by die operasie betrokke was. Mag julle sukses en harde werk vrugte afwerp met die nodige harde vonisse van die verdagtes en die hof en staats aanklaer saam wek in plaas van teen jul werk.
Bravo! Puik gedoen.
Goeie werk maar waar kom die aanvalsgewere vandaan?
Ten minste drie van die vyf wapens kom van die polisie en/of die weermag af . ( R4’s en R 5 )
Ja en so bly die groot skurke ongehinderd tussen die arme wetsgehoorsame slagoffers, baie dankbaar vir hierdie arrestasies, hoop hulle word darem suksesvol verhoor en nie op borg vrygelaat nie.
Hier is ‘n idee: is daar dalk ‘n joernalis wat sy/haar sout werd is en gaan navorsing doen en die saak tot op einde volg?
Sou graag wou weet wie is elke verdagte, by hoeveel misdade was hul betrokke saam en individueel, en hoeveel keer is elke verdagte al in hegtenis geneem, en ja selfs hoeveel keer gevonnis. Ons moet ons vyand ken om hom te oorwin.
Goeie werk – vir hoe lank – nou kry hulle borgtog en verdwyn en gaan aan met hulle rooftogte elders
Kommerwekkend wat in SA aangaan
Tambotie die vrae wat jy vra is krities. Die antwoorde sal ons nooit hoor nie want dit gaan sekere mense in die verleentheid laat. Wat ek nie kan verstaan nie, is hoekom hou die wonderlike DA en VF+ nie hulle eie statistiek en volg hierdie sake op nie, dit gaan hulle help om die Anc se ware kleure te bewys. Ons lees baie gereeld dat groepe mense misdade pleeg met aanvalsgewere, niemand vra waar kom dit vandaan nie en vir hoeveel misdade dieselfde mense verantwoordelik is nie.
Hennie, ek neem aan jy stem ANC of EFF …